stanford-oval/wikipedia huggingface dataset:
มนุษย์
วัฒนธรรม > ศาสนาและจิตวิญญาณ

บทความหลัก: ศาสนา
โดยทั่วไป ศาสนานิยามว่าเป็นระบบความเชื่อเกี่ยวกับสิ่งเหนือธรรมชาติ ความศักดิ์สิทธิ์หรือความเป็นพระเจ้า ตลอดจนหลัก ค่านิยม สถาบันและพิธีกรรมที่เกี่ยวข้องกับความเชื่อนั้น บางศาสนายังมีหลักศีลธรรม ในพัฒนาการของศาสนานับแต่ศาสนาแรก ศาสนามีหลายรูปแบบแล้วแต่วัฒนธรรมและมิติปัจเจก บางคำถามและประเด็นหลักที่ศาสนาเข้ามาเกี่ยวข้อง รวมถึง ชีวิตหลังความตาย กำเนิดชีวิต ธรรมชาติของเอกภพ (จักรวาลวิทยาศาสนา) และชะตาสุดท้ายของเอกภพ และสิ่งใดคือศีลธรรมหรือผิดศีลธรรม แหล่งที่มาของคำตอบสามัญต่อคำถามเหล่านี้ คือ ความเชื่อในพระเจ้า เช่น เทวภาพหรือพระเจ้าองค์เดียว แม้ไม่ใช่ทุกศาสนาจะเชื่อในพระเจ้าก็ตาม จิตวิญญาณ ความเชื่อหรือความเกี่ยวข้องในเรื่องของวิญญาณหรือสปิริต เป็นหนึ่งในหลายแนวทางที่มนุษย์ใช้พยายามตอบคำถามพืนฐานเกี่ยวกับที่ของมนุษยชาติในเอกภพ ความหมายของชีวิต และวิถีอุดมคติในการมีชีวิตอยู่ แม้หัวข้อเหล่านี้ยังกล่าวถึงในวิชาปรัชญาด้วยเช่นกัน และวิทยาศาสตร์กล่าวถึงบ้างในบางขอบเขต แต่จิตวิญญาณมีเอกลักษณ์ในการมุ่งสนใจมโนทัศน์รหัสยะหรือเหนือธรรมชาติ เช่น เรื่องกรรมและพระเจ้า
แม้ระดับความเลื่อมใสในศาสนายากที่จะวัดให้แน่ชัด แต่มนุษย์ส่วนใหญ่นับถือศาสนาหรือความเชื่อทางจิตวิญญาณ แม้บางคนจะไม่นับถือศาสนา มนุษย์บางกลุ่มไม่มีความเชื่อทางศาสนาหรือถืออเทวนิยม กังขาคติวิทยาศาสตร์ หรืออไญยนิยม ศาสนาและความเชื่อทางจิตวิญญาณส่วนใหญ่แตกต่างชัดเจนจากวิทยาศาสตร์ทั้งในระดับปรัชญาและระเบียบวิธี มนุษย์ส่วนใหญ่ถือทั้งมุมมองวิทยาศาสตร์และศาสนาด้วยกัน
วัฒนธรรม > วิทยาศาสตร์และคณิตศาสตร์

การพัฒนาวิธีที่ซับซ้อนเพื่อให้ได้ความรู้มาผ่านการสังเกตและการวัดปริมาณเป็นอีกแง่มุมหนึ่งที่เป็นเอกลักษณ์ของวัฒนธรรมและความคิดมนุษย์ ระเบียบวิธีทางวิทยาศาสตร์ได้ถูกพัฒนาขึ้นเพื่อให้ได้ความรู้ของโลกทางกายภาพ ตลอดจนกฎเกณฑ์ กระบวนการและหลักของธรรมชาติ ซึ่งเมื่อรวมกับคณิตศาสตร์แล้ว ทำให้สามารถทำนายแบบรูปปัจจัยภาพและผลสืบเนื่องที่ซับซ้อน สัตว์อื่นบางชนิดสามารถรับรู้ความแตกต่างในปริมาณเล็กน้อยได้ แต่มนุษย์สามารถเข้าใจและรับรู้ปริมาณที่มากกว่า หรือแม้กระทั่งเชิงนามธรรมได้ และยังรับรู้เข้าใจแบบรูปอัลกอริทึมซึ่งเปิดทางการนับประจำอย่างไม่มีที่สิ้นสุดและพีชคณิต ซึ่งไม่พบในสปีชีส์อื่น
ดูเพิ่ม

รายการซากดึกดำบรรพ์สายพันธุ์มนุษย์
กาลานุกรมวิวัฒนาการมนุษย์
แหล่งข้อมูลอื่น

| --- | --- |
การแยกแยะหน่วยอนุกรมวิธาน:  Wikidata: Q15978631  ADW: Homo_sapiens  BOLD: 12439  EoL: 327955  EPPO: HOMXSA  Fossilworks: 83088  GBIF: 2436436  iNaturalist: 43584  IRMNG: 10857762  ITIS: 180092  MSW: 12100795  NBN: NHMSYS0000376773  NCBI: 9606  NZOR: d83185ac-1aa6-4f59-8645-fe8c040857b3  WoRMS: 1455977  ZooBank: 58D31D52-713D-44B4-9FE9-CB2D9249C422 
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST 
ประจำชาติ:  ฝรั่งเศส  BnF data  เยอรมนี  อิสราเอล  เช็กเกีย  เกาหลี 
อื่น ๆ:  สารานุกรมของยูเครนสมัยใหม่  NARA  İslâm Ansiklopedisi 
แผนภูมิแสดงโฮมินอยด์ที่ยังมีอยู่: มนุษย์ (สกุล Homo), ชิมแปนซีและโบโนโบ (สกุล Pan), กอริลลา (สกุล Gorilla), อุรังอุตัง (สกุล Pongo), และชะนี (สี่สกุลในวงศ์ Hylobatidae: Hylobates, Hoolock, Nomascus และ Symphalangus) ทั้งหมดยกเว้นชะนีเป็นโฮมินอยด์
การแพร่กระจายทั่วโลกของมนุษย์
การรู้จักทำการเกษตร และนำสัตว์ป่ามาเลี้ยงของมนุษย์ นำไปสู่การตั้งถิ่นฐานมนุษย์ที่เสถียร
โลกเมื่อมองจากอวกาศ แสดงขอบเขตการจับจองที่อยู่อาศัยของมนุษย์บนดาวเคราะห์ บริเวณที่มีแสงสว่างคือ พื้นที่ที่มีการอยู่อาศัยหนาแน่นที่สุด
ลักษณะทางกายวิภาคพื้นฐานของมนุษย์เพศหญิงและชาย ขนร่างกายและขนใบหน้าของชายถูกนำออกจากแบบจำลองนี้
ห้าเชื้อชาติของบลูเมนบาช (Blumenbach)
ขนมจีน

สำหรับความหมายอื่น ดู ขนมจีน (แก้ความกำกวม)
| --- | --- |

ประเภท: เส้นหมี่
มื้อ: อาหารจานหลัก
แหล่งกำเนิด: ประเทศไทย
ภูมิภาค: ภาคกลาง
ส่วนผสมหลัก: ข้าว
จานอื่นที่คล้ายกัน: โหมะน์ฮี่นก้า, โหมะน์ตี, นมบัญเจาะ, หมี่เซี่ยน
 ตำราอาหาร: ขนมจีน   สื่อ: ขนมจีน
ขนมจีน เป็นอาหารคาวชนิดหนึ่ง ทำด้วยแป้งเป็นเส้นกลม ๆ คล้าย เส้นหมี่ กินกับน้ำยา น้ำพริก เป็นต้น อาหารชนิดนี้ ภาษาไทยถิ่นเหนือเรียก "ขนมเส้น" ภาษาอีสานเรียก "ข้าวปุ้น" และภาษาไทยถิ่นใต้เรียก "หนมจีน"
ประวัติ

ขนมจีนไม่ใช่อาหารจีน หากแต่เป็นอาหารมอญ คำว่า ขนมจีน มาจากภาษามอญว่า ขฺนํจินฺ (ခၞံစိန်) [ขะ-นอม-จิน] คำว่า ขะนอม (ခၞံ) มีความหมายอย่างหนึ่งว่าเส้นขนมจีน คำว่า จิน (စိန်) มีความหมายว่าสุก
คำว่า "ขนมจีน" หรือ "หนมจีน" คำนี้พบได้ในบทเสภาเรื่องขุนช้างขุนแผนตอนกินเลี้ยง คราวที่เจ้าล้านช้างถวายนางสร้อยทองแก่พระพันวษาความว่า
| 0 | 1 | 2 |
| --- | --- | --- |
| ถึงวังยับยั้งศาลาชัย |  | วิเสทในยกโภชนามา |
| เลี้ยงเป็นเหล่าเหล่าลาวคอยชี้ |  | ข้าวเหนียวหักหลังดีไม่เมื่อยขา |
| 0 | 1 | 2 |
| --- | --- | --- |
| แจ่วห้าแจ่วหกยกออกมา |  | ทั้งน้ำยาปลาคลุกหนมจีนพลัน" |

สมัยอยุธยามีชื่อถนนย่านขนมจีน ปรากฏใน คำให้การขุนหลวงวัดประดู่ทรงธรรม เอกสารจากหอหลวง ว่า:–
ถนนย่านขนมจีน มีร้านโรงจีนทําขนมเปียขนมโก๋ เครื่องจังอับ ขนมจีนแห้งขายเปนร้านชำชื่อตลาดขนมจีน ๑
และยังปรากฏชื่อคลองขนมจีนและชื่อคลองน้ำยา รวมทั้งชื่อวัดขนมจีน (วัดสุธาโภชน์) ในพื้นที่อำเภอเสนา จังหวัดพระนครศรีอยุธยาในปัจจุบัน ว่ากันว่าพื้นที่ดังกล่าวเป็นแหล่งทำขนมจีนมาแต่โบราณ
ใน จดหมายเหตุรัชกาลที่ 4 จุลศักราช ๑๒๑๔ (พ.ศ. 2395) เลขที่ 37 เรื่อง สารตราตั้งอำแดงกลัดเป็นกำนันตลาด ปรากฏรายละเอียดเกี่ยวกับอุตสาหกรรมครัวเรือนบริเวณปากคลองข้าวสาร เมืองเก่าอยุธยาสมัยต้นรัตนโกสินทร์พบว่ามีโรงทําขนมจีน
เส้นขนมจีน

เส้นขนมจีนแบ่งได้เป็น 2 ชนิด คือ
1 ขนมจีนแป้งหมัก 
เป็นเส้นขนมจีนที่นิยมทำทางภาคอีสาน เส้นมีสีคล้ำออกน้ำตาล เหนียวนุ่มกว่าขนมจีนแป้งสด และเก็บไว้ได้นานกว่า ไม่เสียง่าย การทำขนมจีนแป้งหมักเป็นวิธีการทำเส้นขนมจีนแบบโบราณ ต้องเลือกใช้ข้าวแข็ง คือข้าวที่เรียกว่า ข้าวหนัก เช่น ข้าวเล็บมือนาง ข้าวปิ่นแก้ว ข้าวพลวง ถ้าข้าวยิ่งแข็งจะยิ่งดี เวลาทำขนมจีนแล้ว ทำให้ได้เส้นขนมจีนที่เหนียวเป็นพิเศษ นอกจากนี้แหล่งน้ำธรรมชาติก็เป็นสิ่งสำคัญ ต้องใช้น้ำจากแหล่งน้ำธรรมชาติ จากคลองชลประทาน หรือน้ำบาดาล ไม่ควรใช้น้ำประปา เพราะเส้นขนมจีนจะเละทำให้จับเส้นไม่ได้ ไม่น่ากิน
2 ขนมจีนแป้งสด ใช้วิธีการผสมแป้ง
ขนมจีนแป้งสด เส้นจะมีขนาดใหญ่กว่าขนมจีนแป้งหมัก เส้นมีสีขาว อุ้มน้ำมากกว่า ตัวเส้นนุ่ม แต่จะเหนียวน้อยกว่าแป้งหมัก วิธีทำจะคล้าย ๆ กับขนมจีนแป้งหมัก แต่จะทำง่ายกว่าเพราะไม่ต้องแช่ข้าวหลายวัน และได้เส้นขนมจีนที่มีสีขาว น่ากิน การเลือกซื้อขนมจีนแป้งสด ควรเลือกที่ทำใหม่ ๆ เส้นจับวางเรียงตัวกันอย่างเป็นระเบียบ เส้นขนมจีนไม่ขาด ดมดูไม่มีกลิ่นเหม็นแป้ง ไม่มีเมือก ขนมจีนแป้งสดจะเก็บได้ไม่นาน ควรนำมานึ่งก่อนกิน
ขนมจีนในแต่ละถิ่นของประเทศไทย > ภาคกลาง

นิยมกินกับน้ำพริก น้ำยาและแกงเผ็ดชนิดต่าง ๆ น้ำยาของภาคกลาง นิยมกินกับน้ำยากะทิ เน้นกระชายเป็นส่วนผสมหลัก ส่วนน้ำพริกเป็นขนมจีนแบบชาววัง ปนด้วยถั่วเขียว ถั่วลิสง กินกับเครื่องเคียงทั้งผักสด ผักลวก และผักชุบแป้งทอด ขนมจีนซาวน้ำ เป็นขนมจีนที่นิยมในช่วงสงกรานต์ กินกับสับปะรด ขิง พริกขี้หนู กระเทียม มะนาว ราดด้วยหัวกะทิเคี่ยว ทางสมุทรสงครามและเพชรบุรีจะปรุงรสหวานด้วยน้ำตาลโตนดหรือน้ำตาลมะพร้าว
ขนมจีนในแต่ละถิ่นของประเทศไทย > ภาคเหนือ

เรียกว่า ขนมเส้น เข้าเส้น หรือเข้าหนมเส้น นิยมกินร่วมกับน้ำเงี้ยวที่มีเกสรดอกงิ้วป่าเป็นองค์ประกอบสำคัญ กินกับแคบหมูและข้าวกั้นจิ๊น (ข้าวเงี้ยว, จิ๊นส้มเงี้ยว) เป็นเครื่องเคียง ในจังหวัดแพร่มีขนมจีนน้ำต้ม เป็นขนมจีนแบบหนึ่ง ลักษณะคล้ายขนมจีนน้ำเงี้ยวแต่น้ำเป็นน้ำใส ไม่ใส่น้ำแกง น้ำซุปได้จากการต้มและเคี่ยวกระดูกหมู ใส่รากผักชี เกลือและน้ำปลาร้า มีรสเปรี้ยวจากมะเขือเทศ  คำว่า เงี้ยว ในภาษาคำเมืองหมายถึง ชาวไทใหญ่ และปัจจุบันมีขนมจีนน้ำย้อย โดยจะกินขนมจีนคลุกกับน้ำพริกน้ำย้อย แล้วใส่น้ำปลาหรือผงปรุงรสตามชอบ ส่วนน้ำยาในภาคเหนือมีลักษณะคล้ายน้ำยาของภาคกลาง แต่รสชาติไม่จัดจ้านมากนัก น้ำยาแบบภาคเหนือมีปรากฏอยู่ในหนังสือแม่ครัวหัวปาก์ ตำรากับข้าวเล่มแรกของไทย ที่แต่งโดยท่านผู้หญิงเปลี่ยน ภาสกรวงศ์ ภริยาของเจ้าพระยาภาสกรวงศ์ (พร บุนนาค) โดยมีชื่อเมนูว่า "น้ำยาชาวเหนือ"
ขนมจีนในแต่ละถิ่นของประเทศไทย > ภาคตะวันออกเฉียงเหนือ

เรียกว่า ข้าวปุ้น กินกับน้ำยาที่ต้มด้วยเครื่องแกงเผ็ดใส่ปลา ปรุงรสด้วยน้ำปลาร้าและน้ำปลา ไม่มีกะทิ เน้นกระชายเป็นส่วนผสมเพื่อให้กลิ่นหอม กินกับผักสะระแหน่ ยอดแมงลักหรือผักอื่น ๆ
อีสานใต้เรียกว่า นมปันเจ๊าะ หรือ นมรูย หรือ นมเวง คล้ายกับกัมพูชา นิยมกินกับน้ำยากะทิใส่ปลาร้า ใส่กระชายเหมือนน้ำยาภาคกลาง และข้าวปุ้นน้ำแจ่วที่กินขนมจีนกับน้ำต้มกระดูก ปรุงรสด้วยน้ำปลาร้า ไม่ใส่เนื้อปลา และขนมจีนที่มาทำส้มตำเรียกตำซั่ว นิยมใช้ขนมจีนแป้งหมัก
ขนมจีนในแต่ละถิ่นของประเทศไทย > ภาคใต้

เรียกว่า โหน้มจีน โดยเป็นอาหารเช้าที่สำคัญของภาคใต้ฝั่งตะวันตก เช่น ระนอง พังงา ภูเก็ต กินกับผักเหนาะชนิดต่าง ๆ ทางภูเก็ตนิยมกินกับห่อหมก ปาท่องโก๋ ชาร้อน กาแฟร้อน ทางชุมพรนิยมกินขนมจีนเป็นอาหารเย็น กินกับทอดมันปลากราย ส่วนที่นครศรีธรรมราชกินเป็นอาหารเช้าคู่กับข้าวยำ น้ำยาทางภาคใต้ใส่ขมิ้นไม่ใส่กระชายเหมือนภาคกลาง ถ้ากินคู่กับแกงจะเป็นแกงไตปลา
ขนมจีนนานาชาติ

เวียดนาม มีเส้นคล้ายขนมจีนเรียกบุ๋น นิยมกินกับน้ำซุปหมูและเนื้อ ซึ่งเป็นอาหารที่มีชื่อเสียงของเว้ เรียก บู๊นบ่อเฮว้ ทางภาคเหนือมีขนมจีนกินกับหมูย่างเรียกบุ๊นจ๋า
ลาว เรียกว่าข้าวปุ้น นิยมกินกับน้ำยาปลาหรือน้ำยาเป็ด ทางหลวงพระบางกินกับน้ำยาผสมเลือดหมูเรียกน้ำแจ๋ว
กัมพูชา เรียกว่า นมปันเจ๊าะ นิยมกินกับน้ำยาปลาร้า  ชาวกัมพูชากินขนมจีนกับน้ำยาสองแบบคือแบบใส่กะทิและแบบไม่ใส่กะทิซึ่งคล้ายน้ำยาป่า เนื้อปลาที่ใส่นิยมเป็นปลาน้ำจืด เช่น ปลาดุกและปลาช่อน เครื่องแกงเป็นแบบเกรืองเขียวที่ประกอบไปด้วยกระเทียม หอม ตะไคร้ ผิวมะกรูด กระชาย ขมิ้น ใส่ปลาร้าด้วย โดยนำมาต้มรวมกับเนื้อปลา ถ้าเป็นแบบใส่กะทิ จะนำเกรืองและเนื้อปลามาผัดกับกะทิก่อน แต่ใส่กะทิน้อย น้ำยาจึงใสกว่าน้ำยากะทิแบบไทย แบบใส่กะทินี้นิยมที่เสียมราฐ พระตะบองและกัมปอต นอกจากนั้น น้ำยาแบบเขมรไม่ใส่พริก ถ้าต้องการรสเผ็ด จะโรยพริกป่นลงไปปรุงรสต่างหาก
พม่า มีอาหารประจำชาติเรียกโมนฮีนกา ซึ่งมีลักษณะคล้ายขนมจีนน้ำยาปลาของไทย แต่ใส่หยวกกล้วย ไม่มีกะทิและกระชาย
การกิน

ชาวไทยมีรสนิยมในการกินขนมจีน ดังนี้
เมื่อเรียงจับขนมจีนลงในจับแล้ว ผู้กินจะราดน้ำยาลงไปบนเส้นขนมจีนให้ทั่ว น้ำยาขนมจีนนั้น มีลักษณะคล้ายน้ำแกง ไม่เหลวจนเกินไป ใช้ราดไปบนเส้นขนมจีนในจาน แต่ละท้องถิ่นจะมีน้ำยาแตกต่างกันไป เช่น น้ำยากะทิ น้ำยาป่า น้ำพริก แกงกะทิต่าง ๆ เช่น แกงเขียวหวาน น้ำเงี้ยว แกงไตปลา ซาวน้ำ สำหรับเด็กก็ยังมี น้ำยาหวานที่ไม่มีรสเผ็ดและมีส่วนผสมของถั่ว เป็นต้นใช้ช้อนตัดเส้นขนมจีนให้มีความยาวพอดีคำ แล้วคลุกเคล้าให้เข้ากับน้ำยา บางท่านนิยมกินขนมจีนกับน้ำปลา นอกจากน้ำยาแล้ว ยังมีเครื่องเคียงเป็นผักสดและผักดอง ตามรสนิยมในแต่ละท้องถิ่น เครื่องเคียงประเภททอด เช่น ทอดมัน ดอกไม้ทอด หรืออื่น ๆ ตามแต่ความชอบและความนิยมในแต่ละภาค
การกิน > ผักที่กินคู่กับขนมจีน

ผักที่กินกับขนมจีนแต่ละภาคของประเทศไทยมีความแตกต่างกัน ดังนี้
ภาคกลาง เรียกผักที่กินคู่กับขนมจีนว่า "เหมือด" ได้แก่ หัวปลีซอย ถั่วฝักยาว แตงกวา ถั่วงอก มะละกอดิบ ใบแมงลัก กะหล่ำปลี ผักกระเฉด ใบบัวบก ผักลวกมีมะระจีน ผักบุ้ง ผักชุบแป้งทอดที่กินกับขนมจีนน้ำพริกเท่านั้น ได้แก่ ใบผักบุ้ง ใบเล็บครุฑ ใบกะเพรา ดอกแค ดอกอัญชัน ดอกพวงชมพู ดอกเข็ม ผักดอง เช่น ผักกาดดอง เครื่องเคียงอื่น ๆ เช่น พริกขี้หนูแห้งคั่ว ไข่ต้มยางมะตูม
ภาคตะวันออกเฉียงเหนือ ผักสดได้แก่ ยอดจิก ยอดมะกอก ผักติ้ว ใบแต้ว ผักชีลาว ผักชีล้อม ผักแขยง ผักไผ่ ยอดชะอม ยอดกระถิน เม็ดกระถิน
ภาคเหนือ กินกับผักกาดดองและถั่วงอกดิบ
ภาคใต้ เรียกผักที่กินกับขนมจีนว่า "ผักเหนาะ" "ผักเกล็ด" ผักสด ได้แก่ ยอดมันปู ยอดมะม่วงหิมพานต์ ยอดมะกอก ยอดสะตอ ลูกเนียง เม็ดกระถิน ถั่วฝักยาว ถั่วงอก ถั่วพู มะเขือเปราะ ใบบัวบก ผักดอง เช่น แตงกวา หอม กระเทียม มะละกอดิบ ส้มมุด ถั่วงอก ขนุนอ่อน หัวไชโป๊หวาน หน่อไม้รวก ผักต้มกะทิ เช่น สายบัว ผักบุ้ง หัวปลี ขนุนอ่อน สับปะรด
เทศกาล > เทศกาลขนมจีนหม้อยักษ์

มีการจัดเทศกาลขนมจีนหม้อยักษ์ ขึ้นในเดือนมีนาคมของทุกปี ที่ อำเภอทุ่งสง จังหวัดนครศรีธรรมราช
พระราชนิโรธรังสี (เทสก์ เทสรํสี)

พระราชนิโรธรังสี หรือ หลวงปู่เทสก์ เทสรังสี (26 เมษายน พ.ศ. 2445 - 17 ธันวาคม พ.ศ. 2537) วัดหินหมากเป้ง ตำบลพระพุทธบาท อำเภอศรีเชียงใหม่ จังหวัดหนองคาย พระเถระฝ่ายวิปัสสนาธุระศิษย์พระครูวิเวกพุทธกิจ (เสาร์ กนฺตสีโล)และหลวงปู่มั่น ภูริทตฺโต ท่านได้รับการเคารพนับถือจากพุทธศาสนิกชนทั้งในและต่างประเทศ โดยเฉพาะชาวไทย และชาวลาว จนได้รับการขนานนามว่าเป็น“ดวงประทีปแห่งลุ่มน้ำโขง”
| พระราชนิโรธรังสี (เทสก์ เทสรํสี) |
| --- | --- |

คำนำหน้าชื่อ: พระเดชพระคุณ
ชื่ออื่น: หลวงปู่เทสก์
ส่วนบุคคล
เกิด: 26 เมษายน พ.ศ. 2445
มรณภาพ: 17 ธันวาคม พ.ศ. 2537 (92 ปี 235 วัน)
นิกาย: ธรรมยุติกนิกาย
ตำแหน่งชั้นสูง
ที่อยู่: วัดหินหมากเป้ง หนองคาย
อุปสมบท: 16 พฤษภาคม พ.ศ. 2466
พรรษา: 71
หลวงปู่เทสก์นับเป็นพระเถระฝ่ายวิปัสสนากรรมฐานที่เคร่งครัดในพระธรรมวินัยอย่างยิ่ง ไม่นิยมการทำวัตถุมงคลทุกชนิด แต่มุ่งอบรมสั่งสอนพุทธศาสนิกชนประกอบแต่ความดีงาม และมีปฏิปทาที่สมถะ เรียบง่าย สม่ำเสมอ มีศีลาจารวัตรที่งดงาม น่าเลื่อมใส  จึงเป็นที่เคารพศรัทธาแก่พุทธศาสนิกชนโดยทั่วไป
ปฐมวัย บรรพชาและอุปสมบท

หลวงปู่เทสก์ สกุลเดิม เรี่ยวแรง กำเนิดเมื่อวันที่ 26 เมษายน พ.ศ. 2445 (ปีขาล) ในครอบครัวชาวนา เป็นบุตรของนายอุส่าห์ และนางครั่ง เรี่ยวแรง  ที่บ้านนาสีดา ตำบลกลางใหญ่ อำเภอบ้านผือ จังหวัดอุดรธานี
เมื่ออายุ 18 ปี มีโอกาสติดตาม พระอาจารย์สิงห์ ขันตยาคโม ออกธุดงค์ และบรรพชาเป็นสามเณร ที่วัดบ้านเค็งใหญ่ โดยมีพระอาจารย์ลุย เป็นอุปัชฌาย์ ต่อมาไป ศึกษาธรรมที่วัดสุทัศนาราม เมืองอุบล และเรียนหนังสือที่วัดศรีทอง จนกระทั่งวันที่ 16 พฤษภาคม พ.ศ. 2466 ได้อุปสมบท ณ พัทสีมาวัดสุทัศนาราม โดยมีพระมหารัฐเป็นพระอุปัชฌาย์ พระมหาปิ่น ปัญญาพโล เป็นพระกรรมวาจาจารย์ ต่อมาได้ออกธุดงคไปกับพระอาจารย์สิงห์ ขันตยาคโม ได้มีโอกาสวาสนากราบนมัสการพระเดชพระคุณหลวงปู่มั่น ภูริทัตโต ที่บ้านค้อ อำเภอบ้านผือ จังหวัดอุดรธานี ทำให้มีกำลังจิต กำลังใจในการปฏิบัติธรรมบำเพ็ญความเพียรอย่างยิ่ง
จาริกธุดงค์

ครั้งสมัยที่ท่านพระอาจารย์มั่น ภูริทัตโตไปพำนักทางภาคเหนือ หลวงปู่เทสก์ เทสรังสี ได้จาริกธุดงค์กับพระอาจารย์อ่อนสีไปกราบท่านอาจารย์ใหญ่ที่ป่าเมี่ยง ดอยแม่ปั๋ง เชียงใหม่ และได้ปฏิบัติธรรมในภาคเหนือ ถิ่นมูเซอร์ และมาโปรดสาธุชนบริเวณจังหวัดลำพูน จนกลับมาภาคอีสาน พำนักที่วัดอรัญญวาสี ท่าบ่อ จังหวัดหนองคาย ปี พ.ศ. 2492 ไปเยี่ยมหลวงปู่มั่นที่อาพาธ ที่วัดบ้านหนองผือ ต.นาใน อำเภอพรรณานิคม จังหวัดสกลนคร จนกระทั่งท่านพระอาจารย์ใหญ่ละสังขาร ต่อมาปี พ.ศ. 2493 ท่านไปจำพรรษาที่จังหวัดภูเก็ตและเผยแผ่ศาสนธรรมในภาคใต้ร่วมกับหมู่คณะ โดยพำนักที่ภูเก็ต พังงา และกระบี่ นานถึง 15 ปี ก่อนกลับมาพักจำพรรษาที่วัดถ้ำขาม จังหวัดสกลนคร ปีต่อมาจาริกมาที่วัดหินหมากเป้ง อำเภอศรีเชียงใหม่ จังหวัดหนองคาย ซึ่งตั้งอยู่ริมแม่น้ำโขง บรรยากาศดีเหมาะแก่การเจริญธรรมสัมมาปฏิบัติ
หลวงปู่เทสก์ เทสรังสี เป็นสมณะผู้สมบูรณ์ด้วยศีลาจารวัตรอันงดงามยิ่ง เป็นผู้นำศรัทธาในการอบรมสั่งสอนธรรมและนำสร้างศาสนสถานเพื่อการจรรโลงพระพุทธศาสนาหลายแห่งในถิ่นแถบอีสาน เป็นปูชนียาจารย์ของชนทุกระดับชั้น
มรณภาพ

ในปัจฉิมวัยท่านไปพำนักที่วัดถ้ำขาม และละสังขารด้วยอาการสงบ เมื่อวันที่ 17 ธันวาคม พ.ศ. 2537 เวลาประมาณ 21.45 น สิริอายุได้ 93 ปี พรรษา 71พระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ได้พระราชทานน้ำหลวงสรงศพและทรงพระกรุณาโปรดเกล้าพระราชทานหีบทองทึบ และทรงรับงานบำเพ็ญกุศลอยู่ในพระบรมราชานุเคราะห์ พิธีพระราชทานเพลิงศพ หลวงปู่เทสก์ เทสรังสี จัดขึ้นที่วัดหินหมากเป้ง นับเป็นงานพระราชทานเพลิงศพพระเถราจารย์ครั้งประวัติศาสตร์ และในปัจจุบันวันที่ 17 ธันวาคม สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง จะให้ผู้แทนพระองค์นำแจกันดอกไม้วางหน้าพระอัฐิหลวงปู่เทสก์ เทสรังสี ณ วัดหินหมากเป้ง เป็นประจำทุกปี
สมณศักดิ์

5 ธันวาคม พ.ศ. 2498 เป็นพระครูสัญญาบัตรที่ พระครูนิโรธรังสี
5 ธันวาคม พ.ศ. 2500 เป็นพระราชาคณะยกฝ่ายวิปัสสนาธุระที่ พระนิโรธรังสี คัมภีรปัญญาจารย์
5 ธันวาคม พ.ศ. 2533 เป็นพระราชาคณะชั้นราชฝ่ายวิปัสสนาธุระที่ พระราชนิโรธรังสี คัมภีรปัญญาวิศิษฏ์ ยติคณิสสร บวรสังฆาราม อรัณยวาสี
สานุศิษย์สำคัญ

พระอุดมญาณโมลี (จันทร์ศรี จนฺททีโป) วัดโพธิสมภรณ์ จังหวัดอุดรธานี
พระสุธรรมคณาจารย์ (เหรียญ วรลาโภ) วัดอรัญบรรพต จังหวัดหนองคาย
พระอุดมสังวรวิสุทธิเถร (พระอาจารย์วัน อุตฺตโม) วัดถ้ำอภัยดำรงธรรม จังหวัดสกลนคร
หลวงปู่บัวพา ปญฺญาภาโส วัดป่าพระสถิตย์ จังหวัดหนองคาย
พระครูวิโรจน์ธรรมาจารย์ (ปิ่น ชลิโต) วัดอริยวงศาราม จังหวัดราชบุรี
พระครูญาณานุโยค (พระอาจารย์กันต์ ชนสาโร) วัดประชาสันติ จังหวัดพังงา
พระโพธิธรรมาจารย์เถร (สุวัจน์ สุวโจ) วัดป่าเขาน้อย จังหวัดบุรีรัมย์
พระครูสุวัณโณปมคุณ (คำพอง ติสฺโส) วัดถ้ำกกดู่ จังหวัดอุดรธานี
พระราชสังวรญาณ (พุธ ฐานิโย) วัดป่าสาละวัน จังหวัดนครราชสีมา
พระครูภาวนาปัญญาดิลก (เจิม ปญฺญาพโล) วัดสระมงคล จังหวัดนครปฐม
หลวงปู่หล้า เขมปัตโต วัดบรรพตคีรี (ภูจ้อก้อ) จังหวัดมุกดาหาร
หลวงปู่เนตร จิรปุญโญ วัดมหาธาตุแหลมสัก อำเภออ่าวลึก จังหวัดกระบี่
พระอาจารย์เม้า ธมฺมตฺตโม
พระโสภณคุณาธาร (พระอาจารย์มหาเนียม สุวโจ) วัดเจริญสมณกิจ (หลังศาล) จังหวัดภูเก็ต
พระครูเขมคุณโสภณ (พระอาจารย์จันทร์แรม เขมสิริ) วัดเกาะแก้วธุดงคสถาน จังหวัดบุรีรัมย์
หลวงปู่จันทร์โสม กิตฺติกาโร วัดจันทรังสี (นาสีดา) จังหวัดอุดรธานี
พระอาจารย์พูน จิตฺตธมฺโม
พระอาจารย์อรุณ (หรั่ง) อุตฺตโม วัดพระบาทนาสิงห์ อำเภอโซ่พิสัย จังหวัดหนองคาย
พระอาจารย์รินทร์ทอง (ลิ้นทอง) กิตฺติสทฺโท วัดพุทธิการาม จังหวัดสงขลา
พระอาจารย์คำบ่อ ฐิตปญฺโญ วัดใหม่บ้านตาล จังหวัดสกลนคร
พระสุทธิสารมุนี (พระอาจารย์บุญรักษ์ ฐิตปุญฺโญ) วัดสำราญนิเวศ จังหวัดอำนาจเจริญ
พระอาจารย์ประสาร สุมโน วัดป่าหนองไคร้ จังหวัดยโสธร
พระเทพมงคลญาณ (สนธิ์ อนาลโย) วัดพุทธบูชา กรุงเทพมหานคร
พระอาจารย์เอียน ฐิตวิริโย วัดป่าโคกมอน จังหวัดสุรินทร์
พระอาจารย์เปลี่ยน ปญฺญาปทีโป วัดอรัญญวิเวก จังหวัดเชียงใหม่
หลวงพ่อปราโมทย์ ปาโมชฺโช วัดสวนสันติธรรม จังหวัดชลบุรี
พระครูภาวนาจิตสุนทร (สมจิตร จิตฺตสํวโร) วัดอรัญญิกาวาส จังหวัดอุดรธานี
พระอาจารย์อุทัย ธมฺมวโร วัดภูย่าอู่ จังหวัดอุดรธานี
พระครูบุญสโมธาน พระอาจารย์รวม โอภาโส วัดป่าหนองนาโท อำเภอโพธิ์ชัย จังหวัดร้อยเอ็ด
พระอาจารย์อุทัย (ติ๊ก) ฌานุตฺตโม วัดป่าห้วยลาด จังหวัดเลย
พระอาจารย์ประสพ วรจิตโต วัดป่าภูรินทร์ จังหวัดอุดรธานี
พระครูพิสุทธิธรรมรังสี วัดป่าวังน้ำมอก จังหวัดหนองคาย
พระครูธรรมญาณโสภณ วัดถ้ำฮ้าน จังหวัดหนองคาย
พระครูโกวิทสังฆการ (อรรฆวรรธน์ รตนปญฺโญ) วัดป่าชัยเจริญ จังหวัดอุดรธานี
พระครูวิสุทธคุณรังสี วัดหินหมากเป้ง จังหวัดหนองคาย
พระอาจารย์พิชิต ชิตมาโร วัดป่ากุงศรี จังหวัดกาฬสินธุ์
หลวงปู่บุญตา ปสันนจิตโต วัดลุมพินี จังหวัดหนองคาย
พระอาจารย์มานะ ยสวัฑโฒ วัดป่าโป่งแยงพัฒนาราม จังหวัดเชียงใหม่
พระอาจารย์ไพบูรณ์ โกวิโล วัดหินหมากเป้ง จังหวัดหนองคาย
หลวงปู่คำไพ รักขิตตจิตโต (พระอุปัฏฐาก) วัดหินหมากเป้ง จังหวัดหนองคาย
พระครูภาวนาโกศล วิ. (ชาญ ธมฺมชโย) วัดป่าเขาล้อม จังหวัดฉะเชิงเทรา
แม่ชีพิมพา(น้อย) วงศาอุดม วัดหินหมากเป้ง จังหวัดหนองคาย
แหล่งข้อมูลอื่น

อ่านฟังธรรมะ หลวงปู่เทสก์ http://tesray.com
อัตตโนประวัติ หลวงปู่เทสก์ อัตตโนประวัติ
พระราชนิโรธรังสีคัมภีรปัญญาวิศิษฏ์ (หลวงปู่เทสก์ เทสรังสี) ถ่าย ณ วัดหินหมากเป้ง อ.ศรีเชียงใหม่ จ.หนองคาย ราว พ.ศ. 2534
อัลลี แอนด์ เอเจ

| 78violet (อัลลี แอนด์ เอเจ) |
| --- | --- |

ข้อมูลพื้นฐาน
ที่เกิด: ทอร์แรนซ์ แคลิฟอร์เนีย
แนวเพลง: ป็อปวัยรุ่น, ป็อปแดนซ์, ป็อปร็อก, อัลเทอร์เนทีฟ
ช่วงปี: ค.ศ. 2004 – ปัจจุบัน
ค่ายเพลง: ฮอลิวู้ดเรคคอร์ดส

สมาชิก: อัลลีสัน มิคัลกา อะแมนดา มิคัลกา

เว็บไซต์: AlyAndAJ.com
78violet (อัลลี แอนด์ เอเจ) (อังกฤษ: Aly & AJ) เป็นกลุ่มนักร้องวัยรุ่น ประกอบด้วยผู้หญิง 2 พี่น้อง ได้แก่ อัลลีสัน เรนี "อัลลี" มิคัลกา และ อะแมนดา จอย "เอเจ" มิคัลกา ทั้งคู่เกิดที่เมืองทอร์แรนซ์ แคลิฟอร์เนีย แต่เติบโตขึ้นที่เมืองซีแอตเทิล รัฐวอชิงตัน อัลลีและเอเจต่างก็เป็นนักร้อง นักแต่งเพลง นักแสดง และนักกีตาร์ ทั้งคู่เป็นกลุ่มนักร้องเพลงป็อปคู่ที่ประสบความสำเร็จนับตั้งแต่ซาเวจ การ์เดน
ประวัติ

อัลลีและเอเจสนใจดนตรีตั้งแต่อายุยังน้อย อัลลีกล่าวว่าเธอเริ่มเล่นดนตรีตั้งแต่อายุ 5 ขวบ ส่วนเอเจเริ่มเมื่ออายุ 3 ขวบ โดยเริ่มจากการร้องเพลงในโบสถ์และในงานที่โรงเรียน อัลลีและเอเจอาศัยอยู่กับพ่อแม่ในชุมชนที่มีรั้วรอบขอบชิดในคาลาบาซาส แคลิฟอร์เนีย แม่ของทั้งคู่ แคร์รี่ มิคัลกา เคยร้องเพลงในวงดนตรีคริสต์ชื่อ "เจ.ซี. แบนด์" นอกจากนี้ อัลลีสันยังได้แสดงในซีรีส์เรื่อง Phil of the Future คู่กับ ริกกี้ อูลล์แมน ทางดิสนีย์แชนแนล ก่อนที่จะได้เซ็นสัญญากับฮอลลีวู้ดเรคคอร์ดสพร้อมกันกับเอเจ
ผลงานเพลง

ค.ศ. 2005: Into the Rush
ค.ศ. 2006: Acoustic Hearts of Winter
ค.ศ. 2007: Insomniatic
แคว้นมากายาเนส

| แคว้นมากายาเนสและอันตาร์ติกาชิเลนา Región de Magallanes y de la Antártica Chilena |
| --- | --- |
แคว้น
อุทยานแห่งชาติตอร์เรสเดลไปเน
   ธง ตราอาร์ม
คำขวัญ: "แห่งแรกในแดนชิลี"  (ละติน: Prima en Terra Chilensis)
ที่ตั้งแคว้นมากายาเนสรวมทั้งดินแดนในแอนตาร์กติกาที่ชิลีอ้างกรรมสิทธิ์
พิกัด: 53°10′S 70°56′W﻿ / ﻿53.167°S 70.933°W﻿ / -53.167; -70.933
ประเทศ:  ชิลี
เมืองหลัก: ปุนตาอาเรนัส
จังหวัด: ติเอร์ราเดลฟูเอโก มากายาเนส อันตาร์ติกาชิเลนา อุลติมาเอสเปรันซา
การปกครอง
 • ผู้แทนประธานาธิบดี: โฆเซ รุยซ์ ปิบเซวิช
 • ผู้ว่าการ: ฆอร์เฆ ฟลิเอส อัญญอน
พื้นที่
 • ทั้งหมด: 132,291.1 ตร.กม. (51,077.9 ตร.ไมล์)
อันดับพื้นที่: 1
ความสูงจุดสูงสุด: 3,623 เมตร (11,886 ฟุต)
ความสูงจุดต่ำสุด: 0 เมตร (0 ฟุต)
ประชากร (สำมะโน ค.ศ. 2017)
 • ทั้งหมด: 165,593 คน
 • อันดับ: 15
 • ความหนาแน่น: 1.3 คน/ตร.กม. (3.2 คน/ตร.ไมล์)
จีดีพี (พีพีพี)
 • ทั้งหมด: 3.021 พันล้านดอลลาร์ (ค.ศ. 2014)
 • ต่อหัว: 18,447 ดอลลาร์ (ค.ศ. 2014)
รหัส ISO 3166: CL-MA
เอชดีไอ (ค.ศ. 2019): 0.864 สูงมาก
เว็บไซต์: www.goremagallanes.cl
มากายาเนส (สเปน: Magallanes) หรือชื่อเต็มว่า มากายาเนสและอันตาร์ติกาชิเลนา (Magallanes y Antártica Chilena) เป็นหนึ่งในสิบหกแคว้นของประเทศชิลี เป็นแคว้นที่อยู่ทางใต้สุด ขนาดพื้นที่มากที่สุด และมีประชากรน้อยที่สุดเป็นอันดับที่ 2 ของประเทศชิลี ประกอบไปด้วย 4 จังหวัด คือ อุลติมาเอสเปรันซา, มากายาเนส, ติเอร์ราเดลฟูเอโก และอันตาร์ติกาชิเลนา
ภูมิศาสตร์

แคว้นมากายาเนสประกอบไปด้วยภูเขาน้ำแข็งและธารน้ำแข็งในตอนเหนือ นอกจากนี้ในอุทยานแห่งหนึ่งได้มีการค้นพบซากสลอทยักษ์
ยูฟ่าแชมเปียนส์ลีก ฤดูกาล 2024–25 รอบแพ้คัดออก

ยูฟ่าแชมเปียนส์ลีก ฤดูกาล 2024–25 รอบแพ้คัดออก จะเริ่มต้นในวันที่ 11 กุมภาพันธ์ ด้วยรอบเพลย์ออฟ และสิ้นสุดในวันที่ 31 พฤษภาคม ค.ศ. 2025 ด้วยนัดชิงชนะเลิศ ที่อัลลิอันซ์อารีนา ในมิวนิก ประเทศเยอรมนี เพื่อตัดสินทีมชนะเลิศของยูฟ่าแชมเปียนส์ลีก ฤดูกาล 2024–25 โดยจะมีทีมทั้งหมด 24 ทีมที่เข้าร่วมการแข่งขันในรอบแพ้คัดออก โดย 16 ทีมจะเริ่มต้นในรอบเพลย์ออฟ และอีก 8 ทีมจะได้เข้าสู่รอบ 16 ทีมสุดท้ายโดยอัตโนมัติ
เวลาการแข่งขันระบุเป็นเวลายุโรปกลาง (CET)/เวลาออมแสงยุโรปกลาง (CEST) ตามที่ยูฟ่าระบุ (เวลาท้องถิ่นจะแสดงในวงเล็บ หากแตกต่างออกไป)
ทีมที่ผ่านเข้ารอบ

รอบแพ้คัดออกประกอบด้วย 24 ทีมอันดับแรกที่ผ่านเข้ารอบจากรอบลีก โดย 8 ทีมอันดับแรกจะได้เข้าสู่รอบ 16 ทีมสุดท้าย ส่วนทีมที่จบในอันดับ 9 ถึง 24 จะเข้าสู่รอบเพลย์ออฟของรอบแพ้คัดออก
| อันดับ | ทีม |
| --- | --- |
1:  ลิเวอร์พูล
2:  บาร์เซโลนา
3:  อาร์เซนอล
4:  อินเตอร์มิลาน
5:  อัตเลติโกเดมาดริด
6:  ไบเออร์เลเวอร์คูเซิน
7:  ลีล
8:  แอสตันวิลลา
| อันดับ | ทีม |
| --- | --- |
9:  อาตาลันตา
10:  โบรุสซีอาดอร์ทมุนท์
11:  เรอัลมาดริด
12:  ไบเอิร์นมิวนิก
13:  มิลาน
14:  เปเอสเฟ ไอนด์โฮเฟิน
15:  ปารีแซ็ง-แฌร์แม็ง
16:  ไบฟีกา
| อันดับ | ทีม |
| --- | --- |
17:  มอนาโก
18:  แบร็สต์
19:  ไฟเยอโนร์ด
20:  ยูเวนตุส
21:  เซลติก
22:  แมนเชสเตอร์ซิตี
23:  สปอร์ติงลิสบอน
24:  กลึบบรึคเคอ
รอบแพ้คัดออกเพลย์ออฟ

การจับสลากสำหรับรอบแพ้คัดออกเพลย์ออฟได้จัดขึ้นในวันที่ 31 มกราคม ค.ศ. 2025, 12:00 CET.
รอบแพ้คัดออกเพลย์ออฟ > ทีมวาง

การจับสลากถูกแบ่งออกเป็นสี่ทีมวางและสี่ทีมที่ไม่ได้เป็นทีมวาง, ขึ้นอยู่กับการจับคู่ที่กำหนดไว้ล่วงหน้าสำหรับรอบแพ้คัดออก. ทีมต่างๆ ได้รับการจัดสรรตามตำแหน่งสุดท้ายใน รอบลีก. ทีมที่อยู่ในอันดับที่ 9 ถึง 16 จะได้เป็นทีมวาง (ลงเล่นในเลกที่สองที่บ้าน), ในขณะที่ทีมที่อยู่ในอันดับที่ 17 ถึง 24 จะได้เป็นทีมที่ไม่ได้เป็นทีมวาง. การจับสลากจะเริ่มต้นกับทีมที่ไม่ได้เป็นทีมวางก่อน, จัดสรรพวกเขาทั้งหมดให้หนึ่งคู่. เมื่อเสร็จสิ้นแล้ว, ทีมวางทั้งหมดจะถูกจับสลากกันในฐานะคู่ต่อสู้.
| 9/10 vs 23/24> ทีมวาง | 9/10 vs 23/24> ไม่ได้เป็นทีมวาง | 11/12 vs 21/22> ทีมวาง | 11/12 vs 21/22> ไม่ได้เป็นทีมวาง |
| --- | --- | --- | --- |
|    อาตาลันตา   โบรุสซีอาดอร์ทมุนท์  |    สปอร์ติงลิสบอน   กลึบบรึคเคอ  |    เรอัลมาดริด   ไบเอิร์นมิวนิก  |    เซลติก   แมนเชสเตอร์ซิตี  |
| 13/14 vs 19/20> ทีมวาง | 13/14 vs 19/20> ไม่ได้เป็นทีมวาง | 15/16 vs 17/18> ทีมวาง | 15/16 vs 17/18> ไม่ได้เป็นทีมวาง |
| --- | --- | --- | --- |
|    มิลาน   เปเอสเฟ ไอนด์โฮเฟิน  |    ไฟเยอโนร์ด   ยูเวนตุส  |    ปารีแซ็ง-แฌร์แม็ง   ไบฟีกา  |    มอนาโก   แบร็สต์  |
รอบแพ้คัดออกเพลย์ออฟ > สรุปผลการแข่งขัน

เลกแรกจะลงเล่นในวันที่ 11 และ 12 กุมภาพันธ์, และเลกที่สองจะลงเล่นในวันที่ 18 และ 19 กุมภาพันธ์ ค.ศ. 2025.
| ทีมหนึ่ง | ผลTooltip Aggregate score | ทีมสอง | นัดที่ 1 | นัดที่ 2 |
| --- | --- | --- | --- | --- |
| แบร็สต์  | 0–10 |  ปารีแซ็ง-แฌร์แม็ง | 0–3 | 0–7 |
| กลึบบรึคเคอ  | 5–2 |  อาตาลันตา | 2–1 | 3–1 |
| แมนเชสเตอร์ซิตี  | 3–6 |  เรอัลมาดริด | 2–3 | 1–3 |
| ยูเวนตุส  | 3–4 |  เปเอสเฟ ไอนด์โฮเฟิน | 2–1 | 1–3 (a.e.t.) |
| มอนาโก  | 3–4 |  ไบฟีกา | 0–1 | 3–3 |
| สปอร์ติงลิสบอน  | 0–3 |  โบรุสซีอาดอร์ทมุนท์ | 0–3 | 0–0 |
| เซลติก  | 2–3 |  ไบเอิร์นมิวนิก | 1–2 | 1–1 |
| ไฟเยอโนร์ด  | 2–1 |  มิลาน | 1–0 | 1–1 |
รอบ 16 ทีมสุดท้าย

พิธีการจับสลากประกบคู่สำหรับรอบ 16 ทีมสุดท้าย มีขึ้นในวันที่ 21 กุมภาพันธ์ พ.ศ. 2568 (ค.ศ. 2025), 12:00 CET.